Malondololo ku Bipangujo Bimanine pa Bible
Mwanda waka tufwaninwe kuvuluka lufu lwa Yesu?
Lufu lwa Yesu lwādi i kinkumenkume kya mvubu mpata mu mānga—wāfwile mwanda wa kujokeja būmi bwa bantu bwikale mobwadi bufwaninwe kwikadila. Muntu kāpangilwepo na mutyima wa kulonga bintu bibi, kubela, nansha kufwa. (Ngalwilo 1:31) Inoko bubi bwātwelele mu ino ntanda kupityila kudi Adama muntu umbajinji. Yesu wāpēne būmi bwandi mwanda wa kwitukūla ku bubi ne ku lufu.—Tanga Mateo 20:28; Loma 6:23.
Leza walombwele buswe bukatampe pa kutuma wandi Mwana pano pa ntanda mwanda wa etufwile. (1 Yoano 4:9, 10) Yesu wāsapwidile balondi bandi bavuluke lufu lwandi na kwingidija mukate ne vinyu. Kulonga namino mwaka ne mwaka i muswelo wa kulombola mutyima wetu wa kufwija’ko pa buswe bwalombwele Leza ne Yesu.—Tanga Luka 22:19, 20.
Le i bāni bafwaninwe kudya ku mukate ne vinyu?
Pānene Yesu dibajinji bandi bana ba bwanga kuvuluka lufu lwandi, wēsambile pa kipwano nansha kumvwañana. (Mateo 26:26-28) Lufu lwandi lwebashidile abo ne bantu bakwabo bavule kyepelo kya kwikala bu balopwe ne babitobo pamo nandi momwa mūlu. Nansha bantu midiyo ne midiyo byobavulukanga lufu lwa Yesu, i enka badi mu kino kipwano bo badyanga ku mukate ne vinyu.—Tanga Kusokwelwa 5:10.
Pano kepadi kintu kya myaka 2000, Yehova utoñanga boba bakekala bu balopwe. (Luka 12:32) Shi twibadingakanye na boba bakekala pano pa ntanda, abo i batyetye.—Tanga Kusokwelwa 7:4, 9, 17.
lua_Latn bem_Latn bem_Latn bem_Latn bem_Latn bem_Latn bem_Latn